NSL โบรกแนะซื้อเป้า 24 บาท จับตากำไรไตรมาส 3/65 โตดี รับเปิดเมือง
NSL โบรกแนะซื้อเป้า 24 บาท จับตากำไรไตรมาส 3/65 โตดี รับเปิดเมืองหนุนยอดขายพุ่ง ส่วนไตรมาส 4/65 โตต่อช่วงไฮซีซั่น
NSL โบรกแนะซื้อเป้า 24 บาท จับตากำไรไตรมาส 3/65 โตดี รับเปิดเมืองหนุนยอดขายพุ่ง ส่วนไตรมาส 4 โตต่อช่วงไฮซีซั่น
20 ก.ย. 2565

บล.ฟินันเซีย ไซรัส ระบุในบทวิเคราะห์วันนี้ (20 ก.ย.65) ว่า บริษัท เอ็นเอสแอล ฟู้ดส์ จำกัด (มหาชน) หรือ NSL แนะนำ “ซื้อ” อยู่ระหว่างปรับใช้ราคาเป้าหมายปี 2566 ที่ 24 บาท โดยแนวโน้มไตรมาส 3/2565 ดูดีกว่าที่เคยคาด ล่าสุดรายได้ไตรมาส 3 ยังปรับขึ้นต่อจากไตรมาสก่อนหน้า และโตสูงเทียบช่วงเดียวกันของปีก่อน ได้แรงหนุนจาก Reopening
ขณะที่ต้นทุนวัตถุดิบเริ่มทรงตัวถึงปรับลงทั้งแป้งสาลีและน้ำมันปาล์ม ลุ้นกำไรไตรมาส 3/2565 จะโตต่อเทียบไตรมาสก่อนหน้า และเทียบช่วงเดียวกันของปีก่อน อาจทำ New high สวนทางฤดูกาล ที่มักอ่อนลงเทียบไตรมาสก่อนหน้า เพราะหน้าฝน
ด้านกำไรไตรมาส 4/2565 จะปรับขึ้นต่อเพราะเป็น High Season และได้อานิสงส์จากนักท่องเที่ยวที่กลับมามากขึ้น ทำให้เราเริ่มเห็น Upside ต่อประมาณการกำไรปี 2565 จากปัจจุบันคาดโต 30% ส่วนปี 2566 คาดโตต่อเนื่องอีก 15%